Publicació mensual de l'editorial Sage Publishing que durant més de cinc dècades, ha proporcionat a terapeutes, consellers, investigadors, psicòlegs i psiquiatres forenses, criminòlegs i responsables polítics, articles de recerca sobre delictes violents, delictes sexuals, violència domèstica, delinqüència juvenil, perfils criminals i avaluació de riscos.
Es fa èmfasi en el tractament del delinqüent, tant pel que fa a la teoria com per a la pràctica clínica.
Sepin famíIia i successions Catalunya [en línia].
Si voleu estar al dia en dret de família i en dret successori de Catalunya us interessa aquest butlletí/revista digital de l'editorial Sepin de periodicitat quadrimestral.
Son destacables els seus estudis de jurisprudència, les seves taules comparatives, enquestes jurídiques i esquemes.
(La subscripció a aquest butlletí inclou també l'enviament del butlletí Sepin Familia y sucesiones de periodicitat mensual.)
Aquesta revista ofereix articles especialitzats en el tema dels abusos sexuals.
A diferència d'altres publicacions que presenten una combinació de diversos temes a l'entorn de la sexualitat humana i els delictes sexuals, en aquesta, hi trobarem exclusivament estudis sobre l'etiologia, les conseqüències, la prevenció, el tractament dels abusos sexuals.
Els estudis en profunditat proporcionen dades essencials per a aquells que treballen tant en entorns clínics com acadèmics, inclosos psicòlegs, psiquiatres, treballadors socials i terapeutes, així com per als treballadors de serveis socials a la infància.
Éstudi rigorós i adaptat a les últimes i rellevants reformes en la matèria.
Es tracta d'una obra en què coexisteixen els aspectes substantius i les noves coordenades legals del Dret de família, amb l'estudi teòric i pràctic de les mesures en els processos de família.
El llibre s'estructura en 22 capítols dividits en dues parts clarament diferenciades: la primera part aborda exhaustivament les matèries pròpies del Dret de família (famílies, matrimoni, parelles de fet, aliments, nul·litat, separació i divorci, règim econòmic matrimonial, filiació, pàtria potestat, institucions de protecció de la infància i de l'adolescència i mesures de suport de les persones amb discapacitat).
La segona part analitza els procediments de mutu acord i contenciosos i, especialment, les mesures en els processos de família.
De periodicitat bimestral, aquesta revista/butlletí jurídic, ofereix una selecció d'articles doctrinals que estudien i analitzen la jurisprudència més destacada dels òrgans judicials penals, les darreres reformes legislatives i la doctrina especialitzada d'àmbit penal, penitenciari i processal penal.
També inclou temes de criminologia i criminalística.
El darrer número té un apartat de 3 articles dedicat a la indemnitat del menor en el dret penal.
Aquest llibre inclou, entre d'altres, capítols dedicats al: Tractament processal del menor com a víctima de violència de gènere arran de les últimes reformes i el Pacte d'Estat; Els processos col·lectius i la garantia d'igualtat; Mesures de protecció civil de víctimes de violència de gènere en la Unió Europea; El llenguatge en el tractament de la violència de gènere en els mitjans de comunicació; Procés penal i llibertat sexual; Pandora i Eva, justificacions de la misogínia en la cultura clàssica i el cristianisme, etc.
Aquesta veterana publicació que s'actualitza sis vegades a l'any, recull en les seves pàgines estudis, idees i discussions sobre el confinament d'adults i menors, intervencions de tractament i sancions alternatives.
Explorant grans temes com son el càstig i la intervenció correccional, aquesta revista pot ser molt valuosa per tots aquells professionals de la justícia que volen aprofundir sobre el tema penitenciari i sobre els seus programes i polítiques més innovadors.
Voleu el text complet d'algun article?: [EMAIL]